সূত্র জানায়, ব্যবসায়ী সৈয়দ নাসিম আহমেদ কিছুদিন আগে তার ছোটবোন সৈয়দা শারমিন আহমেদের স্বামী ডা. ফজলে রাব্বি ভূঁইয়ার বিরুদ্ধে পাঁচলাইশ থানায় নারী ও শিশু নির্যাতন দমন আইনে একটি মামলা দায়ের করেন। এরপর থেকে ফজলে রাব্বি মোবাইল ফোনে তাকে বারবার হুমকি দিয়ে আসছিলেন। এ ঘটনায় তিনি পাঁচলাইশ থানায় একটি জিডি করেন। জিডি নম্বর ৯৬৭। নারী ও শিশু নির্যাতন আইনে দায়ের করা মামলাটি চলতি মাসের ১৪ তারিখ শুনানির দিন ধার্য রয়েছে। ওই দিন আসামির বিরুদ্ধে ওয়ারেন্ট ইস্যুর সম্ভাবনা রয়েছে।